Document ID: /roh_data/filtered/fineweb-2-filterrobots_roh.jsonl.gz/26596

Accents - uschia sa numna la gasetta da chasa da RTR e da la societad purtadra SRG.R. Il titel da la gasetta ed ils titels da las rubricas fan allusiuns a titels d'emissiuns da RTR, d'emissiuns d'antruras, e da talas ch'èn oz en noss programs.
La gasetta è patratgada sco med da communicaziun tant intern so extern. Intern per nossas collavuraturas e noss collavuraturs che lavuran a Scuol, Samedan, Savognin, Glion, Mustér, Cuira ed a Berna e che vivan en tut las regiuns dal Grischun e per part er ordaifer.
In'interpresa cun passa 170 collavuraturas e collavuraturs è in'interpresa dinamica, in'interpresa ch'è adina en moviment. Igl è da communitgar decisiuns, igl è da preschentar acziuns e programs ed igl è dad annunziar midadas e mutaziuns dal persunal. Accents è dentant er ina gasetta che duai crear il liom cun l'uschenumnada societad civila represchentada entras nossa societad purtadra, la SRG.R. Accents duai far punt tar nossas collavuraturas e noss collavuraturs e punt tar persunas-clav da la societad civila rumantscha e tar persunas attaschadas a RTR. Accents cumpara quatter giadas ad onn.
La gasetta cumpara 4 giadas ad onn (mars, zercladur, settember, december). Las versiun electronica chattais Vus mintgamai sin questa pagina.
Gugent resguardain nus Voss giavischs per ulteriurs abunaments, midadas d'adressa etc.